polyglot-tagger/wikipedia-language-snippets-filtered huggingface dataset:
E Plang vum von Rundstedt a vum Model, Kleine Lösung genannt, deen e Virstouss an eng Stabilisatioun vun der Front laanscht d'Meuse virgesinn hat, an deen de Jodl dem Hitler den 3. November 1944 presentéiert hat, gouf vun deem hefteg zeréckgewisen, mat dem Argument datt nëmmen déi grouss Léisung a Fro kéim fir dem Drëtte Räich en definitive Succès ze garantéieren.
Sou stoungen de 6 amerikaneschen Divisiounen zum Schluss 21 däitscher géintiwwer, an déi eenzeg Trupp déi effikass hätt kënne géint déi däitsch Panzerverbänn virgoen, nämlech 9. US-Loftarméi konnt wéinst de ville Wolleken an dem décken Niwwel tëscht dem 16. an 23. Dezember, näischt ënnerhuelen.
Wéi d'USA hir Buedemtruppen zur Verfügung gestallt huet, hat de Generol Marshall e bësselchen ze knapps gerechent, a sou koum et, datt net genuch Divisiounen op der Plaz waren, well keen hat domat gerechent, datt de Feind eng massiv Frontlinn op enger Längt vun 800 km kéint opstellen.
Wéi Brest gefall war, huet déi 9. Arméi sech op Front an Direktioun Ardennen deplacéiert, a gouf den 23. Oktober lénks vun der 1. US-Arméi opgestallt, fir ze hëllefen de Westwall z'erueweren, koum ënner den ieweschte Kommando vum Bradley, an huet dunn d'Liaisoun mam der 21. englesch-kanadescher Arméisgrupp gemaach.
Dräi Arméie mat 240.000 Zaldoten hunn d'Ardennenoffensiv a Richtung Hafe vun Antwerpen gestart, mam Zil déi amerikanesch Truppe vun hirem Noschub ofzeschneiden a gläichzäiteg e Käil tëscht si an déi englesch Truppen ze dreiwen.
Den Hitler selwer dee soss ni fir Wanterfeldzich war, wéinst dem schappegen Ekipement vun der Wehrmacht bei schlechte Wiederkonditiounen, hat déi Period festgehalen, well bei schlechte Wiederkonditiounen déi alliéiert Fligerverbänn, déi d'Iwwerhand haten, a sou Konditiounen d'Buedemtruppen net konnten ënnerstëtzen.
Zesumme mat dem Peiper sengem Echec, war et soudatt déi 6. Panzerarméi um véierten Dag vun der Offensiv nach op d'mannst zwéin Deeg vun hirem Zil, d'Meuse z'erreechen, ewech war, wat heescht datt se op hire Plang dräi Deeg verluer hat.
12 Infantriedivisiounen an 2 Panzerdivisiounen + 2 Brigade konnten nach eenegermoosse funktionéieren, 7 Infantriedivisoune ware praktesch inexistent, 14 Stéck a 7 Panzerdivisioune waren um Enn vum Rouleau, an 9 Infantries- an 2 Panzerdivisioune waren am Gaang reorganiséiert ze ginn.
Mulhouse war den 20. November vun der 1. franséischer Arméi befreit ginn, Belfort war fräi, zu Stroossbuerg stoung zanter dem 23. November dem Leclerc seng 2. Panzerdivisioun, Metz war fräi an Oochen war an den Hänn vun den Alliéierte grad sou wéi de ënneschte Laf vun der Schelde.
Den Hitler deem den Alliéierten hir Logistikproblemer opgefall war, wollt déi Situatioun ausnotzen an huet dem O.B.W. un d'Häerz geluecht déi 5. Panzerarméi aus der Regioun Nanzeg-Neufchâteau ofzezéien, an an der Géigend vu Reims ze probéieren déi 3. amerikanesch Arméi vun hirem Ravitaillement ofzeschneiden.
Fir en eventuellen Duerchbroch an Direktioun Bréissel ze verhënneren, huet de Montgomery den 30. britteschen Arméicorps ënner dem Generol Horrocks , mat 4 Divisiounen (43.,51., 53. Infantries- an eng Panzerdivisioun vun der Garde), tëscht Namouer a Bréissel agedeelt.
Souguer wann den Eisenhower déi 30 amerikanesch Divisiounen, déi nach zur Verfügung stoungen, hätt kënnen un d'Front bréngen, wier net vill gedéngt gewiescht, well d'Logistik scho Problemer hat, an déi 60 déi schonn do waren, méi schlecht wéi recht zerwéiere konnt.
Well et vun doheem aus e beschwéierleche Wee zu Fouss vu 4 bis 6 km bis bei déi nächst Gare war, hunn d'Gemengeresponsabel Iwwerleeunge gefouert fir eng Léisung mat enger Zuchverbindung ze fannen, absënns nodeems 1873 d'Sauerstreck Dikrech-Iechternach opgaange war.
D'Eisebunnsstreck Grondhaff-Beefort, déi vum „Prënz”, der Société anonyme luxembourgeoise des chemins de fer et minières Prince-Henri, gekierzt „PH”, exploitéiert gouf, war mat enger Längt vu 7,3 km eng vun de kierzten Eisebunnsstrecken zu Lëtzebuerg.
Iwwerdeems déi aner Schmuelspuerbunnen am Land vun 1934 un un de Staat iwwergaange sinn, blouf d'Streck Grondhaff-Beefort am Besëtz vum Prënz, bis se wéinst hirer Onwirtschaftlechkeet den 2. Mee 1948 zougemaach gouf.
De Mathieu-Auguste-Lambert Schrobilgen, gebuer den 20. September 1789 am Gronn, a gestuerwen de 27. Dezember 1883 zu Iechternach, war e Lëtzebuerger Affekot, Greffier op der Cour supérieure et de cassation , Sekretär vun der Régence , Chef de Bureau vun der Regierungskommissioun a Chef de division pour les affaires militaires.
Deels roueg, deels rockeg, ëmmer mat engem Schwéierpunkt op der melodescher Entwécklung, sinn dem Daniel Balthasar seng Lidder Stëmm- a Gittar-orientéiert Stécker mat deels extravaganten Arrangementer , déi duerch hir Agängegkeet an Einfachheet bestiechen.
Fir et net ze komplizéiert ze maachen hunn d'Bëscheef elo géint de Leo VIII. déi nämmlecht Uklo benotzt wéi e puer Woche virdru géint de Johannes XII. Dee konnt awer net laang vu sengem Triumph profitéieren, well hie goung schonn de 14. Mee 964, nëmmen e puer Deeg no senger Wal, an eng besser Welt.
D'Kierch ass no dem Zweete Weltkrich bekannt ginn, well den deemolege Paschtouer Jean-Pierre Ries a säi Koschter Hary Wiesen mat Hëllef vun der Thérèse Strauss ënner Liewensgefor sechs Lëtzebuerger Zwangsrekrutéiert am Kierchtuerm verstoppt haten, Lëtzebuerger, déi net an enger preisescher Uniform kämpfe wollten.
Dem Moncada seng literaresch Wierker sinn iwwersat ginn op Däitsch, Englesch, Aragoneesesch, Dänesch, Slowakesch, Sloweenesch, Spuenesch, Franséisch, Galizesch, Hebräesch, Ungaresch, Italieenesch, Japanesch, Hollännesch, Polnesch, Portugisesch, Rumänesch, Russesch, Schweedesch a Vietnameesesch.
Op Virschlag vum Jean Meyer, dee Chef vum Laboratoire vun der Société Metz & Cie war, an deen doriwwer gelies hat, huet den Émile Metz säi Papp iwwerzeegt kritt, de Brevet fir den Thomas-Gilchrist-Procedé ze kafen, fir d'Minett z'entphosphoriséiern.
No der Victoire iwwer d'Fransouse war de spuenesche Kinnek Felipe II. op der Sich no enger Plaz fir e Gebai bauen ze loossen, dat un d'Schluecht vu St. Quentin, déi um Dag vum hellege Luerenz geschloe gouf, sollt erënneren an dat als Pantheon fir seng Virgänger sollt déngen.
Well d'Zäit ëmmer méi prezis gemooss konnt ginn, ass d'Definitioun vum Meter un dës gebonne ginn: Zanter 1983 gëtt en als déi Distanz definéiert, déi d'Luucht am Vakuum an enger Zäit vun 1/299.792.458 Sekonn zeréckleet.
D'Bauaarbechten hu bal 40 Joer gedauert an hunn ugefaangen, wéi de vu Mansfeld a seng zweet Fra, d'Marie de Montmorency, d'Klaus an d'Magréitskapell, déi dozou gehéiert huet, 20 Haiser a weidere Grondbesëtz vun der Abtei Neimënster ofkaaft hunn.
De Remo Raffaelli, gebuer de 7. Abrëll 1941 zu Brenden an der Gemeng Ühlingen-Birkendorf am Landkrees Waldshut a Baden-Württemberg a gestuerwen de 6. Mäerz 2020, war e lëtzebuergesche Moler, Sculpteur a Fotograf mat italieeneschen Originnen.
Och de Jean-Paul II. gouf a senger Amtszäit vu verschiddene sedisvakantistesche Gruppéierungen ofgeleent, déi selwer den Usproch erhuewen hunn, de rechtméissige Poopst ze sinn, wéi z. B. de Clemente Domínguez y Gómez , den David Allen Bawden oder de Lucian Pulvermacher .
Den Äerzbëschof Johann Philipp von Walderdorff huet ëm 1756 no Pläng vum Johannes Seiz, ee Schüler vum groussem Barockbaumeeschter Balthasar Neumann, den Ëmbau vun der haiteger rosarouter Rokoko-Gaardefront op der Südsäit duerchgefouert.
Säi Mérite war et, a Frankräich eng bis dato just an Italien an Holland bekannt Technik ze verbreeden, déi dora bestanen huet, fir hëlze Miwwele mat anere Materielen ze beschloen an ze dekoréieren, wéi z. B. mat de Placke vun Deckelsmouken, Har, Zënn oder Koffer.
D'Konschtsammlung Boulle, mat Wierker vu Rubens, Van Dyck, Mignard, Snyders, Bourdon, Le Brun a villen aneren zu hirer Zäit eng vun deene schéinsten a komplettsten, ass den 30. August 1720 bei engem Feier mat warscheinlech kriminellem Hannergrond ganz verbrannt.
Véier Awunner sinn enges Daags an d'Hiel komm, well si op der Sich no Hunneg waren, an hunn de jonke Gott gesinn, an dësen huet hinne gedreet, e géif si mam Blëtz erschloen, mä gouf awer vun der Themis an de Moiren zeréckgehalen, well keen op dësem hellege Buedem stierwen däerft.
Wéi d'Stad Cremona, mam Wësse vum Poopst, géint de Keeser revoltéiert huet, gouf se vum Barbarossa ënnerworf, dee mat der Ënnerstëtzung vun der däitscher Geeschtlechkeet ëffentlech de Poopst fir den Opstand verantwortlech gemaach huet.
Zanter der Versioun 4.9 huet een am Audioplayer iTunes vun Apple och d'Méiglechkeet, deen als Podcatcher ze benotzen, an ausserdeem proposéiert Apple zanterhier och eng Podcast Directory als Deel vun hirem iTunes Music Store, wou jiddweree säi Podcast ka fräi androen, virausgesat en huet een Account am Music Store.
Wéi den Zwin definitiv 1604 zougemaach gouf, ass vu Bruges net méi vill rieds gaangen, bis 1892 mam Roman Bruges la Morte vum Georges Rodenbach, Bruges praktesch erëm nei entdeckt gouf, a sech zu enger Touristestad entwéckelt huet , déi haut op deem Gebitt eng vun de bekanntste vun der Welt ass.
Wéi du schliisslech no de Burgunder, d'Habsburger den Ensembel vun den Nidderlanden iwwerholl hunn, huet de Maximilian vun Éisträich, sou gutt wéi d'Doudesuerteel iwwer Bruges gesprach, andeems en den Händler ordonéiert huet, sech zu Antwerpen nidderzeloossen.
Zum enge brécht 1918 e kuerze, mä battere Biergerkrich tëscht deene vun Däitschland ënnerstëtzen "Wäissen" (Unhänger vum deemolege Gouvernement; d'konservativ riets Élite an d'Baueren) an hirem politesche Géigepol, de radikale “Rouden“ (Unhänger vun de sozialistesche Lénksparteien -Leit ouni Grond a Buedem an d'Aarbechter) a Finnland aus.
Finnland läit tëscht dem 60. an 70. Breetegrad, mä well d'Klima vum Ostmier an dem Golfstroum beaflosst gëtt, leien d'Temperaturen am Schnëtt ëm déi 5-10 C méi héich wéi an aner Gebidder déi op der selwechter Héicht leien.
1585 war en éischte Versuch vun England mat der Kolonie Roanoke, déi 5 Joer méi spéit verschwonnen ass. Eréischt am Abrëll 1607 gouf Jamestown am aktuelle Bundesstaat Virginia gegrënnt, wat als déi éischt permanent englesch Siidlung an Nordamerika gëllt.
Doropshi gouf et fir déi éischt Kéier eng friddlech Transitioun tëschent 2 géigneresche Parteien, eng Traditioun déi, zesumme mat der Entscheedung vum President Washington keng drëtt Kéier fir d'Presidentschaftswalen unzetrieden, als fundamentalen Deel vun der jonker Demokratie ugesi gëtt.
Dunn ass awer mam Gesetz vum 26. August 1975 eng Gesetzesännerung dertëscht komm, déi fir Eenzelhandels-Geschäfter vu méi wéi 600 m² eng speziell Autorisatioun agefouert huet, déi refuséiert kéint ginn, wann den Equiliber am Commerce a Fro gestallt wier.
Wärend sech de Grupp bis dohi gréisstendeels selwer finanzéiert hat, andeems e méi séier verkaaft huet wéi d'Rechnunge vun de Fournisseuren ze bezuele waren, war dat mam Projet Belle Étoile, deen 268 Millioune Frang kascht huet , net méi méiglech.
De Cactus war du schonn net méi eng eenzeg Gesellschaft mä e vertikal integréierte Grupp vu Sociétéiten, wéi d'Akafszentral Resuma, d'Caresta fir d'Restauratioun, d'Carnesa fir d'Metzlerei, d'Caflora fir d'Blummen oder d'Cafruta fir d'Uebst an d'Geméis.
No laanger Diskussioun ass schliisslech mam groussherzoglechem Reglement vum 23. Mäerz 1998 déi geschützt Zon Haff Réimech entstanen, déi béid Naturschutzreserve Baggerweieren an Taupeschwues ëmfaasst, an am Ganzen 100,77 ha grouss ass .
Den 2,7 km laangen "orange Wee" féiert laanscht déi kënschtlech géi Mauer, déi der Grondschmuelef soll déngen, laanscht en Aussiichtspunkt an den Observéierungstuerm, déi en Ausbléck op de mëttleren Deel vum Naturschutzgebitt erméiglechen.
Dëst géif och mat der Versioun vum Mythos iwwerenee stëmmen, an deem si zu enger vun den eelste Gottheeten, bal pre-olympesch gemaach gëtt, well et scho virum Hesiod an Homer e Kult ëm d'Aphrodite gouf, éier déi grouss olympesch Gëtter veréiert goufen.
Déi gesäit eng konzertéiert Bewirtschaftung vum Floss a vu sengem Baseng vir, an huet deem virgegraff, wat an der europäescher Waasserkaderdirektiv vun 2000 virgesinn ass, nämlech eng Gestioun vun de Gewässer op Grondlag vun hirem Baseng, an net vun territoriale Grenzen.
Den Doyle huet seng Figur an hiert Ëmfeld sou realistesch beschriwwen, datt no engem BBC-Sondage vun 1959 ganzer 59 % vun den Englänner gemengt hunn, den Detektiv aus der 221B Baker Street, mat senger Päif a senger Gei, hätt wierklech gelieft.
Vu Bouneweg aus ass d'Strooss duerch de Stadgronn op de Fëschmaart gelaf, wou se op de Kiem Tréier - Reims gestouss ass. Eng zousätzlech Strooss huet vu Bouneweg aus eng Verbindung mam leschtgenannte Kiem op der haiteger Areler Strooss gemaach.
En neit Kapitel fir Bouneweg huet den 30. Oktober 1858 ugefaangen, wéi de Prënz Hari de Grondstee fir d'Gare Lëtzebuerg geluecht huet, déi deemools net zur Stad Lëtzebuerg, mä zur Sektioun Hollerech-Bouneweg vun der fréierer Gemeng Hollerech gehéiert huet.
Se gouf och vun de Grofen ënnerstëtzt: den Heinrich V. huet de Schwësteren erlaabt Holz aus senge Bëscher ze huelen, de Jang de Blannen huet hinne Servituden nogelooss an de Wenzel I. grad ewéi de Wenzel II. hunn dem Klouschter Vergënschtegungen zougestanen.
Den 20. Juni 2003 huet de Wales dee ganze Projet der frësch gegrënnter Fondatioun Wikimedia ënnerstallt, an där hirem Direktiounskommitee de Wales selwer mat nach zwéin anere Bomis-Mataarbechter d'Majoritéit huet, géint zwéi vun der Wikipedia-Communautéit fräi gewielte Kommiteesmemberen.
Agezunn am Zweete Weltkrich vum däitschen Okkupant, gouf hien am Krich blesséiert an ass du op Metz transportéiert ginn, wou hie fortgelaf ass. Hien huet sech der Resistenz ugeschloss a gouf sukzessiv Professer zu Poitiers an op der Universitéit vun Aix-en-Provence.
Als Weesekand vu Papp a Mamm huet hie sech viru 1940 vill zu Lëtzebuerg bei sengem Monni a senger Tatta, der Famill Albert Calmes-Reuter opgehalen, wéi de Christian Calmes, Fils vum Albert Calmes, eis et an enger Etüd vun der Spuerkeess iwwer de Schumanplang erzielt.
Ufank, Ursprong, Grondlag, dat Éischt" an - "Konscht, Handwierk", wat wiertlech mat Éischtem Handwierk oder Éischt Konscht z'iwwersetze wier, respektiv kënnt et vun - - "Haapt-" an - "Baumeeschter" oder "Zammermann", also Haaptbaumeeschter oder Chefhandwierker.
Wat nieft dësem zentralen Deel soss nach genee dozougehéiert, dat huet sech am Laf vun der Geschicht ëmmer erëm gewandelt, sou datt et eng Abberzuel Ënnervariante vun der Definitioun vum Begrëff gëtt, déi ëm verschidden Aufgaben, Contenuen a Bedeitungen zouschreiwen.
Architektur bezeechent d'Baukonscht, also am wäiteste Sënn d'Ausernanersetzung vum Mënsch mam gebaute Raum: d'Entwerfen, d'Gestalten an d'Konstruktioun vu Bauwierker, dacks mam Wëlle klassesch oder nei esthetesch Konzepter ëmzesetzen, oder sozial Komponenten oder Ëmweltaspekter an d'Fonctioun vum Bauwierk z'integréieren.
Am Ufank war d'Technik einfach, stenge Placke mat enger breeder Rill, hëlze Schinnen, déi geschwë mat Eisebänner beschloe goufen, duerno gosse Schinne vun de verschiddenste Formen an T-Form etc), stenge Bléck wou déi kuerz Schinnestécker droplouchen, duerno hëlze Schwellen déi dacks einfach nëmmen op eng riichtgezunne Pist geluecht goufen.
Eréischt de Bau vu leeschtungsfäegen a betriibssécheren Damplokomotiven hunn der Eisebunn eng Dominanz am Verkéierssystem vum 19. Joerhonnert erméiglecht, well et domat méiglech gouf grouss Laaschten mat Vitessen ze transportéieren déi an der Postkutschenzäit net méiglech waren.
Verschidde fréier Enzyklopedië wéi d'Cosmographie universelle vu 1550 vum Sébastien Münster déi d'Minieresnetz am Lebertal beschriwwen huet, oder och De re metallica vum Agricola vu 1556 dee Weenercher beschreift déi op hëlze Schinne fueren, sinn Zeien dovun.
Fir sech u senger Mamm ze revanchéieren huet den Hephaistos en Troun gebaut an deem d'Hera, nodeem si sech dra gesat hat, gefesselt bliwwen ass. Eréischt nodeem den Dionysos sech ageschalt huet, den Hephaistos voll gemaach, en op den Olymp geholl huet, an Drock op e gemaach huet, ass si erëm fräi komm.
D'Griichen hu sech virgestallt datt seng Schmëdd ënner der Äerd war, wou seng Aarbechte mat Hëllef vun de Kyklopen entstane sinn, wéi z. B. den Zepter vum Agamemmnon, d'Rüstung vum Achilles, de Won vum Helios, d'Halsband vun der Harmonia a vill anerer.
Wéi dunn den 10. Mee 1869 d'Compagnie des chemins de fer Prince-Henri gegrënnt gouf, krut si d'Rechter an d'Flichte vun der belscher Gesellschaft iwwerdroen, déi mat Aktionär war, an 49.375 Aktië vun am Ganze 50.000 an hirem Besëtz hat.
Sou huet e sech z. B. bei enger Visite an den USA vun den US-amerikanesche Maisfelder impressionéiere gelooss, an dunn huet en och doheem de groussflächege Maisubau forcéiere wëllen - de Mais huet sech awer wéinst de ganz anere klimatesche Bedingunge praktesch niergends an der Sowjetunioun richteg uplanze gelooss.
Dem Ëmstand, datt d'Gare aus strategesche Grënn net an der Stad an an der Festung, mä 1500 Meter ewech, déi aner Säit vum Péitrussdall, gebaut gouf, verdankt d'Haaptstad hir groussaarteg Viaducten "d'Al Bréck" an "d'Nei Bréck".
Sou konnten an dëse Joren en ettlech representativ Gebaier zu Péiteng opgeriicht ginn: eng grouss Persounegare, en Direktiounsgebai, eng Cité mat Sozialwunnechte fir d'Aarbechter , fënnef Villaen als Déngschtwunneng fir den Direkter a fir d'Ingenieuren gëtt haut nach "Härewee" genannt).
De Lëtzebuerger Franz Majerus, dee laang a Mexiko als Ingenieur a Geolog geschafft huet, gëtt eng Broschür eraus wou en op déi grouss wirtschaftlech Virdeeler hiweist, déi der Landwirtschaft, dem Commerce a virun allem der Eisenindustrie kéinten entstoen, wann e lëtzebuergescht Eisebunnsnetz, mat Uschloss un déi auslännesch Bunnen, géif gebaut ginn.
Well d'Gezäiten d'Rotatioun vun der Äerd ëm hir eegen Achs all Dag ganz liicht ëm 0,002 Sekonne méi lues gi loossen, an d'Rotatioun och nach weidere klengen onprevisiblen Onreegelméissegkeeten duerch Magmastréim tëscht Äerdmantel an Äerdkär ausgesat ass, huet déi Method leider keng prezis Zäitdefinitioun op engem Niveau ënner deem vun der Sekonn erlaabt.
Well d'Atomzäit, an doduerch d'UTC, also net genee der Äerdrotatiounszäit UT1 entsprécht, op déi et awer u sech eleng ukënnt an déi dofir och an de Geowëssenschaften an an der Astrometrie gebraucht gëtt, muss all 1-3 Joer bei der UTC eng Schaltsekonn derbäigesat ginn, fir datt d'Differenz tëscht UTC an UT1 ni méi grouss wéi 0,9 Sekonne gëtt.
De 15. August 1794 hunn d'éisträichesch Truppen aus der Festung Lëtzebuerg, déi vun engem Altwiisser Bauer gewarnt gi waren, franséisch Revolutiounstruppen attakéiert, déi um Flouer Wouereck hiert Lager haten, an eng 200 vun hinnen ermëlzt.
Den Traité ass den 2. Februar 1971 an deem klengen iranesche Kuer- an Erhuelungsuert Ramsar um kaspesche Mier vun den ufanks 18 Natiounen, déi matgemaach hunn, ausgeschafft ginn an ass schliisslech den 21. Dezember 1975 a Kraaft getrueden.
Am Joer 1953 huet d'Gesellschaft Het Zout ënner dem Léon Lippens, de Gaart vun der Villa Royale, déi de Kinnek Léopold III. 1934 baue gelooss huet an iwwer kuerz Zäit reegelméisseg benotzt huet, an en éducative Vullepark transforméiert.
Dem passionéiertem Ornitholog, Besëtzer vun der Gesellschaft Het Zout a laangjärege Buergermeeschter vu Knokke, ass et ze verdanken, datt dëst 2,3 km laangt Iwwerschwemmungsgebitt 1952 mat 158 ha als Naturschutzgebitt erkläert ginn ass. Ronderëm d'Schutzzon läit op Belscher Säit eng 1.600 ha grouss Pufferzon, an där streng Bau- a Verkéiersoploe gëllen.
Den Thomas vun Aquin, gebuer ëm 1225 um Schlass vu Roccasecca bei Neapel an Italien a gestuerwen de 7. Mäerz 1274 an der Abtei Fossanova, war en italieeneschen Dominikaner, deen als ee vun de bedeitendste Philosophen an Theologe vum Mëttelalter gëllt.
D'schlecht Transportweeër waren och de Grond, firwat och dee Konzessionär, deen duerno koum, kee Benefice konnt maachen an 1854 opginn huet, an dat, obwuel an zwee Joer 67 Tonne Réiäerz vun éischter Qualitéit an 30 Tonne vun zweeter Qualitéit erausgeholl goufen.
An deem Kontext sinn och Begrëffer wéi "Negerkuss" ze gesinn, deen zum "Schockelaskuss" oder "Schaumkuss" mutéiert ass, a souguer der Agatha Christie hire Roman Zehn kleine Negerlein vun 1939 gouf, no Protester, vum Scherz-Verlag 1989 an Und dann gab's keine mehr ëmbenannt.
Well d'Verfechter vun der Politescher Korrektheet sech an der Roll vun enger Sproochepolice gesinn an hir nei Sproochform der Allgemengheet carrément opzwénge wëllen, ass den Terme Politesch Korrektheet mëttlerweil selwer dacks negativ besat am Sënn vun enger Aschränkung vum fräien Denken a Schwätzen.
Den 8. Dezember 1953 proposéiert den deemolegen US-amerikanesche President Dwight D. Eisenhower am Kader vun enger Ried mam Titel Atoms for Peace virun der UNO-Generalversammlung d'Grënnung vun enger politesch onofhängeger Agence, déi sollt zoustänneg si fir den internationale Gebrauch vun nuklearem Material z'iwwerwaachen.
1854 mécht de Musée vun der Gesellschaft fir Naturwëssenschaften d'Diere fir de Public op. Déi ausgestallte Sammlungen ëmfaassen 8 Schief mat Vullen, Mamendéieren, Reptilien an Anatomiegéigestänn, 3 Vitrinne mat Muschelen, souwéi Vitrinne mat Insekten a Päiperleken.
Vu 1766 bis 1769 huet Meechtem u Frankräich gegrenzt, well d'Nopeschuertschaft Nëttel, bis 1766 zu Loutrengen gehéiert huet, dat nom Doud vum Herzog vu Loutrengen a fréiere Kinnek vu Polen,Stanislas I. Leszczyński, den 23. Februar 1766 a Frankräich integréiert gouf.
Et ass net nëmme soudatt déi Meechtemer hiren Zéngt un d'Zolwer-Berburger ofliwweren, d'Meeschtesch vun Zolwer, d'Anna von Isenburg, liwwert hirersäits, an der schwéierer Hongersnout vu 1573, Meechtem eng grouss Quantitéit Weess.
Op wirtschaftlecher Säit geet aus engem Akt vu 1784 ervir, datt zwéi Meechtemer, de J.Schmalen a J.Federspiel, een Uerder krute fir Gips „von der besten Machtumer Gattung“ fir de Verbotz vum Koblenzer Kurfüstliche Palais ze liwweren.
Nom Krich huet de Samuel Beckett, dee bis dohin zwéi wichteg Romaner op Englesch geschriwwen hat – Murphy a Watt – mat sengem éischte Roman op Franséisch: Mercier et Camier d'Sprooch gewiesselt, a laang Jore seng Prosawierker fir d'éischt op Franséisch redigéiert an duerno selwer op Englesch iwwersat.
Impuls a Grondthema vu sengem Schreiwen ass d'Bewosstsinn vun der Tragedie vun der Gebuert, vum Erausgestoussginn aus dem Mammeleif L'Expulsé an de Purgatorium vun enger welt, déi geneesou am Gaang ass, op en Desaster zouzesteieren, wéi de Mënsch selwer.
Säi Liewe laang huet hie Sympathie fir déi gewisen, déi gelidden hunn, inhaftéiert oder verfollegt goufen: Fir Irland huet e verbueden, datt seng Theaterstécker opgefouert géifen, sou laang wéi den James Joyce an den Sean O'Casey do zenséiert goufen; d'selwecht fir Südafrika, bis den Apartheid-Regime eriwwer war.
Engersäits sollt doduerch verhënnert ginn, datt Groussbritannien a Kooperatioun mat Norwegen Däitschland den Zougang zum Nordmier kéint blockéieren, anerersäits war den Hafe vun Narvik eng wichteg Statioun fir den Transport vu Minett aus dem schweedesche Kiruna an d'Drëtt Räich.
D'Archive vum Bau sinn am 17. Joerhonnert wéi de Rechnungshaff vu Blois mat deem vu Paräis zesummegeluecht gouf, auszortéiert ginn, soudatt rose wéineg aus där Zäit geséchert ass. D'Grondiddi geet wuel op Skizze vum Leonardo da Vinci zeréck, dee seng lescht dräi Joer bis 1519 op Invitatioun vum François Ier am Loireschlass Clos Lucé gewunnt huet.
Kuerz nom Ufank vum Bau wollt de Kinnek en eegenen Tuerm fir sech, deen nërdlech bäigebaut gouf, an d'Ausriichtung vum Nordtuerm vum Donjon huet missen op d'Kopp gedréit gi fir e Passage an deen Deel z'erméiglechen, dozou koum spéider och nach e weideren Tuerm westlech als Kapell an e Rez-de-chaussée op der hënneschter Säit vum Donjon fir d'Personal.
An enger Supp déi e puer Méint am Joer vum Cosson iwwerschwemmt gouf stoung zënter dem 10. Joerhonnert eng Buerg vun de Grofe vu Blois, déi 1498 an de Besëtz vun der Kroun iwwergaangen ass, déi et als Amusements- a Juegdschlass benotzt huet.
D'Haaptbauperiod war vu 1519 bis 1547 ënner dem franséische Kinnek François I. Et läit eng 5 Kilometer südëstlech vun der Loire an engem Domaine vu 5 440 ha am Dall vum Cosson, engem Niewefloss vum Beuvron dee selwer an d'Loire leeft, an ongeféier 14 Kilometer vun der Stad Blois, am Departement Loir-et-Cher , a Frankräich.